钦定古今图书集成/理学汇编/学行典/第186卷 > 黄川
## 钦定古今图书集成/理学汇编/学行典/第186卷 > 黄川

按《广信府志》：“黄川，一名舟，贵溪人，数世同居。元和初，
居父丧，哭不绝声，哀毁以死。朝廷赐香帛，旌表其门，
命州县存问，并复其家。”

===茹荣===按《简州志》：“茹荣，穆宗长庆元年，幼失父，事母姚氏至
孝。及冠，选为邑吏，蒙宰赐瓜，荣以遗。母亡数刻复来，
宰怪问之，荣具道其故，宰疑其妄，乃遣卒询母，果然，
遂遣归，事母得以终养。后没为神，乡人立白龙庙祀
之。”